Keskustelu:Geoterminen energia

message: Hieman outoa. tai oudosti kirjoitettua tietoa. Lähteenä tarkistukselle kannattanee käyttää jotain muutakin kuin EnWikiä.:
*"...syntyy radioaktiivisten reaktioiden seurauksena maapallon sisäosissa..." 
**Sisäosissa kyllä tapahtuu radioatiivista hajoamista mutta onko merkittävää lämmön syntymiselle? Olisiko kuitenkin niin, että kyse on "sulan ytimen lämmön kaivostoiminnasta"?
*"Geoterminen energia saadaan kuljetettua pinnalle, kun tehdään maankuoreen luola, joka täytetään kylmällä vedellä. Tämä vesi lämpenee ja nostetaan takaisin pinnalle, missä se kuljetetaan kaukolämpöverkostoon tai turbiinin läpi tuottamaan sähköä."
**Kaivetaan luola? Ilman luolaa voisi ajatella kyseessä olevan "kielikukkanen".
--Jsu 2. huhtikuuta 2006 kello 16.31 (UTC)
Käsittääkseni nämä ydinreaktiot todellakin synnyttävät lämpöä niin suuria määriä, että sillä on merkitystä. (lähdekin on: "Geotermista energiaa syntyy maan pintakerroksissa radioaktiivisissa reaktioissa. Radioaktiivinen reaktio maan sisuksissa kehittää jatkuvasti uutta lämpöä ja estää maapalloa jäähtymästä." ). Toki osa lämmöstä lienee peräisin Maapallon alkuajoilta, jolloin kuula oli sula. Tietysti, jos paikalle sattuisi asiaan oikeasti perehtynyt käyttäjä, niin varmistaminen olisi helpompaa. -TeemuN 2. huhtikuuta 2006 kello 17.58 (UTC)
Muotoilu korjattu sellaiseksi, että se vastaa todellista käyttöä. Radioaktiivinen hajoaminen todella on maan sisäisen lämmön pääasiallinen lähde. --Tungsten 14. kesäkuuta 2006 kello 07.56 (UTC)
Eikö maanliikuntojen aiheuttamalla kitkalla ole mitään havaittavaa vaikutusta lämpötiloihin?  Ja on vähän outoa sanoa radioaktiivista hajoamista 100% uusiutuvaksi.  Jopa öljyn käyttäminen on uusiutuvaa tuohon verrattuna. -- Arzka 26. maaliskuuta 2017  –Kommentin jätti 80.83.4.132 (keskustelu)  26. maaliskuuta 2017 kello 15.40

message: Välillä näköjään määritellään näinkin: "Geoenergia tai geoterminen energia on yleisnimitys maalämmölle, pintamaalämmölle, vesistölämmölle ja maakylmälle." Artikkelissa käsitys geotermisesta energiasta on suppeampi, joten tarvittaisiin tarkempia lähteitä termille. --Aulis Eskola (keskustelu) 24. heinäkuuta 2012 kello 18.51 (EEST)
replies: text: Tuo mainitsemasi määrittely on niin totaalisesti väärin kuin voi olla. Millään mainituista asioista ei ole mitään tekemistä geotermisen energian kanssa. Eikä mikään niistä ole yleensäkään energiaa. Ne ovat lämmitys- ja jäähdytysmuotoja, jotkä käytännössä tomivat sähköllä. Uskomus "määlämmön" olemassaoloon lienee tullut siitä, että on ymmärretty väärin sana maalämpöpumppu. Sehän ei suinkaan ole "pumppu, joka pumppaa maalämpöä", vaan lämpöpumppu, jonka kylmä pää on maan alla. Vastaavasti ilmalämpöpumpun kylmä pää on ilmassa. (Miksihän ei koskaan puhuta talon lämmittämisestä ilmalämmöllä?). Maakylmä on käytännössä kellari. Se perustuu siihen, että kesällä maan alla on kylmempää kuin maan päällä. --PauliKL (keskustelu) 28. toukokuuta 2022 kello 11.32 (EEST)
thread_title:  Mikä kaikki on geotermistä energiaa? 

message: Osiossa Tuotanto puhutaan "geotermisistä läpöpumpuista". Mitä ne ovat?
Geotermistä energiaa hyödynnetään lähinnä kuumista lähteistä. Jotta lämpö voitaisiin siirtää kaukolämpöverkkoon, pitää veden olla vähintään 120-asteista. Jos näin kuumaa vettä ei ole saatavana (kuten on laita Suomessa), sitä voitaisiin periaatteessa kuumentaa lämpöpumpuilla. Mutta sellaisia ei taida olla käytössä juuri missään. Eikä siihen tarkoitukseen mitään erityisiä "geotermisiä lämpöpumppuja" tarvita. Siinä voitaisiin luultavasti käyttää ihan samoja lämpöpumppuja, joilla esim. syötetään teollisuuden tai datakeskusten hukkalämpöä kaukolämpöverkkoon. --PauliKL (keskustelu) 28. toukokuuta 2022 kello 13.25 (EEST)
replies: text: Kyseessä on käännösvirhe: US-englannissa käytetään maalämpöpumpusta nimitystä geothermal heat pump. Tätä nimitystä käytettiin lähteessä http://web.archive.org/web/20070928055507/http://www.ren21.net/pdf/RE_GSR_2006_Update.pdf. Poistin nyt tuon lähteen, koska siinä ei tehty selvää eroa geotermisen energian ja maalämmön välillä, ja poistin maininnan lämpöpumpusta. Jäljelle jäänyt lähde sen sijaan käsittelee geotermistä energiaa sanan tiukassa merkityksessä ja sisältää tuon annetun luvun 100 GW (s. 1-9). Lähteen sivulla s.1-24 tosin puhutaan taas lämpöpumpuista, sen tarkemmin täsmentämättä minkälaisesta ratkaisusta on kyse. Raportin kirjoittajat kuitenkin ymmärtävät eron maalämmön ja geotermisen lämmön välillä, joten ehkä lukuun voi luottaa. Luvussa 7 on myös esitelty joitain ratkaisuja, joissa maalämpöpumppua käytetään yhdessä geotermisen energian kanssa. --Jähmefyysikko (keskustelu) 30. toukokuuta 2022 kello 10.20 (EEST)
thread_title:  Geotermiset lämpöpumput